फूप में कॉपी गायब, हाथ व कागज पर ओटी लिखकर लाए छात्र पकड़े
2688 छात्र अनुपस्थित, जिलेभर में नौ छात्र नकल करते हुए पकड़े
भास्कर संवाददाता | भिंड
हाईस्कूल के गणित के पेपर में फूप के मिडिल स्कूल परीक्षा केन्द्र से छात्र लल्लेश सिंह की कॉपी गायब हो गई। केन्द्राध्यक्ष और पर्यवेक्षक ने इसके लिए छात्र को दोषी ठहराया है। उधर नकल पर सख्ती देखते हुए 2688 छात्र परीक्षा देने ही नहीं आए। वहीं कॉटनजीन परीक्षा केन्द्र पर तीन छात्र ऐसे सामने आए जो अपनी पेन में नकल की पर्ची छिपाकर ले गए थे। पेंसिल से पर्ची निकालते समय इन्हें पकड़ा गया। ऑटी वायरल हो गई, यह जांचने सड़कों पर खड़े युवकों के मोबाइल और कागजों को देखने में कलेक्टर और पुलिस अधीक्षक ने भी परहेज नहीं किया। परीक्षा में जिले से 9 नकल केस बनाए गए हैं।
फूप में मिडिल स्कूल परीक्षा केंद्र पर छात्र लल्लेश सिंह परीक्षा देने गया था। डीईओ तिवारी का कहना है कि छात्र कॉपी की जगह पेपर जमा कर गया। जल्दबाजी में पर्यवेक्षक शायद पेपर को ही कॉपी समझ बैठा। बहरहाल केन्द्र के स्टॉफ के खिलाफ जांच बिठा दी है। कलेक्टर इलैया राजा ने इस मामले में बारीकी से जांच के लिए डीईओ को फूप भेजा था। वहीं जिलेभर के 77 परीक्षा केन्द्रों पर कुल नौ नकल केस बनाए गए हैं। इनमें भिंड में 5, अटेर में 3 और लहार में 1 केस बनाया गया है।
छात्र से पूछताछ करते पुलिस अधीक्षक। दूसरे चित्र में एक्लीसेंस स्कूल में कागज पर ओटी लिखकर ले गया था छात्र।
शासकीय कॉटनजीन स्कूल में तीन ऐसे छात्र भी नकल करते हुए पकड़े हैं जो पेंसिल में ओटी की चिट छिपाकर लाए थे। हालांकि यह ओटी परीक्षा में आई ही नहीं थी लेकिन नकल रखने के आरोप में केन्द्राध्यक्ष सतेन्द्र सिंह भदौरिया ने तीनों के खिलाफ नकल केस बुक कर दिया। उन्होंने बताया कि यह छात्र परीक्षा दे रहे थे तभी इन्होंने पेंसिल खोलकर चिट निकाली और उसे पढ़ने लगे तभी उन्हें पकड़ लिया ।
पेन के अंदर छिपाकर लाए थे नकल, पकड़े गए
दो छात्र कागज पर लिखकर लाए थे ओटी
शासकीय उमा विद्यालय क्रमांक दो छात्रों पर तलाशी के दौरान कागज पर लिखी ओटी मिली। इनमें एक छात्रा भी थी। दोनों के खिलाफ नकल केस बुक हुआ है। सुबह 8.30 बजते ही यह खबर फैल गई थी कि ओटी आउट हो गई है। परीक्षा केन्द्रों के बाहर छात्रों को भी केन्द्र से बाहर मोबाइल पर बतियाते हुए देखा गया तो कई जगह छात्र आपस में गुट बनाकर ऑटी लिखते हुए भी देखे गए। गायत्री देवी डीएड कॉलेज पर जैसे ही कलेक्टर और एसपी पहुंचे हैं, छात्र इधर-उधर भागते हुए दिखाई दिए। कलेक्टर और एसपी दोनों ने केन्द्र के अंदर जो भी संदिग्ध छात्र दिखे, उनकी हथेलियां देखीं। महारानी लक्ष्मीबाई उमा विद्यालय पर उन्हें एक छात्र हाथ रगड़ते हुए दिखाई दिया तो एसपी ने पकड़ लिया और अच्छी-खासी फटकार लगा दी। चूंकि वह हथेली से सबकुछ मिटा चुका था, इसलिए उसे परीक्षा में बैठने की इजाजत मिल गई।
व्हाट्सएप पर पेपर लीक होने की सूचना, परेशान हुए अफसर, निकली अफवाह
दस मिनट देर तक आए छात्र, मामला संदिग्ध
इस केंद्र पर खास बात यह नजर आई कि यहां एक निजी स्कूल के छात्र परीक्षा शुरू होने के दस मिनट बाद तक पहुंचे । इलैया ने इस स्कूल पर नजर रखने के लिए निर्देशित किया है। इस केंद्र के समीप ही वनखंडेश्वर मंदिर और नयापुरा रोड पर कुछ लड़कों को पकड़कर उनकी तलाशी भी ली और मोबाइल भी चेक किए। लेकिन उनके पास कुछ नहीं मिला।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva